[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 29.6.2009

KOM(2009) 321 endelig

2009/0084 (CNS)

Forslag til

RÅDETS FORORDNING (EF) Nr.

om ændring af forordning (EF) nr. 73/2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003

BEGRUNDELSE

1. Baggrunden for forslaget

- Begrundelse og formål

Forslagets formål er at præcisere to fortolkningsaspekter vedrørende artikel 11 og artikel 69, stk. 5, i Rådets forordning (EF) nr. 73/2009.

- Generel baggrund

Artikel 11 i Rådets forordning (EF) nr. 73/2009 fastsætter en mekanisme for finansiel disciplin, der skal sikre en tilpasning af de direkte betalinger, når prognoserne viser, at underlofterne for direkte støtte og markedsforanstaltninger under udgiftsområde 2 i bilag I til den interinstitutionelle aftale mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[1] med en sikkerhedsmargen på 300 000 000 EUR er overskredet. Underloftet under udgiftsområde 2 omfatter udgifter til direkte støtte inden alle overførsler til landdistriktsudvikling. Derfor bør udgifter, der skal sammenholdes med loftet for tilpasningen, være afholdt inden graduering og overførslerne til landdistriktsudvikling. Som følge heraf bør en korrekt sammenligning af udgifter med loftet også omfatte en mulig overførsel til Den Europæiske Landbrugsfond for Udvikling af Landdistrikterne, jf. artikel 136 i forordning (EF) nr. 73/2009, og de beløb, der er en følge af artikel 190a, stk. 2, i Rådets forordning (EF) nr. 1234/2007 vedrørende finansielle overførsler til landdistriktsudvikling i vinsektoren.

Artikel 69, stk. 5, første afsnit, i forordning (EF) nr. 73/2009 fraviger artikel 69, stk. 4, i nævnte forordning i forbindelse med anvendelsen af artikel 68 og 69 i forordning (EF) nr. 1782/2003. Formålet med denne fravigelse er at fastsætte en overgangsperiode med gradvis tilpasning af støtten i oksekødssektoren. Denne undtagelsesbestemmelse bør derfor begrænses til de tilfælde, hvor artikel 69 i forordning (EF) nr. 1782/2003 hovedsagelig har været anvendt til støtte af oksekødssektoren.

- Gældende bestemmelser på det område, som forslaget vedrører

Forordning (EF) nr. 73/2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003.

- Overensstemmelse med andre EU-politikker og -mål

Ikke relevant.

2. Høring af interesserede parter og konsekvensanalyse

- Høring af interesserede parter

- Ekspertbistand

Der var ikke behov for interessenthøring eller for at indhente ekspertbistand udefra.

- Konsekvensanalyse

Ikke relevant.

3. Forslagets retlige aspekter

- Resumé af forslaget

Der skal foretages en teknisk justering af beregningsformlen i artikel 11 (finansiel disciplin) for at tage hensyn til overførslerne til landdistriktsudvikling, jf. artikel 23 i Rådets forordning (EF) nr. 479/2008 og artikel 136 i Rådets forordning (EF) nr. 73/2009. Den tilpasning er allerede foretaget i artikel 12 i Rådets forordning (EF) nr. 1290/2005.

Endvidere foreslås der en tilpasning af artikel 69, stk. 5, for at være i overensstemmelse med punkt 6.6 i formandskabets endelige kompromis vedrørende forslagene om sundhedstjek.

- Retsgrundlag

EF-traktatens artikel 37, stk. 2.

- Subsidiaritetsprincippet

Forslaget hører under Fællesskabets enekompetence. Subsidiaritetsprincippet anvendes derfor ikke.

- Proportionalitetsprincippet

Forslaget er i overensstemmelse med proportionalitetsprincippet.

- Reguleringsmiddel/-form

Foreslået retsakt: Rådsforordning.

Andre reguleringsmidler ville ikke være hensigtsmæssige af følgende grund: en forordning skal ændres ved en forordning.

4. Budgetmæssige virkninger

Foranstaltningen medfører ikke flere udgifter for Fællesskabet.

Der skal foretages en teknisk justering af beregningsformlen i artikel 11 (finansiel disciplin) for at tage hensyn til overførslerne til landdistriktsudvikling, jf. artikel 23 i Rådets forordning (EF) nr. 479/2008 og artikel 136 i Rådets forordning (EF) nr. 73/2009. Den tilpasning er allerede foretaget i artikel 12 i Rådets forordning (EF) nr. 1290/2005.

Endvidere foreslås der en tilpasning af artikel 69, stk. 5, for at være i overensstemmelse med punkt 6.6 i formandskabets endelige kompromis vedrørende forslagene om sundhedstjek.

5. Yderligere oplysninger

- Forenkling

Ikke relevant.

2009/0084 (CNS)

Forslag til

RÅDETS FORORDNING (EF) Nr.

om ændring af forordning (EF) nr. 73/2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003

RÅDET FOR DEN EUROPÆISKE UNION HAR –

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen,

under henvisning til udtalelse fra Europa-Parlamentet[2],

ud fra følgende betragtninger:

(1) Artikel 11 i Rådets forordning (EF) nr. 73/2009[3] fastsætter en mekanisme for finansiel disciplin, der skal sikre en tilpasning af de direkte betalinger, når prognoserne viser, at underlofterne for direkte støtte og markedsforanstaltninger under udgiftsområde 2 i bilag I til den interinstitutionelle aftale mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning[4] med en sikkerhedsmargen på 300 000 000 EUR er overskredet.

(2) Underloftet under udgiftsområde 2 omfatter udgifter til direkte støtte inden alle overførsler til landdistriktsudvikling. Derfor bør udgifter, der skal sammenholdes med loftet for tilpasningen, være afholdt inden graduering og overførslerne til landdistriktsudvikling. Derfor bør en korrekt sammenligning af udgifter med loftet også omfatte en mulig overførsel til Den Europæiske Landbrugsfond for Udvikling af Landdistrikterne, jf. artikel 136 i forordning (EF) nr. 73/2009, og de beløb, der er en følge af artikel 190a, stk. 2, i Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen)[5] vedrørende finansielle overførsler til landdistriktsudvikling i vinsektoren.

(3) Artikel 69, stk. 5, første afsnit, i forordning (EF) nr. 73/2009 fraviger artikel 69, stk. 4, i nævnte forordning i forbindelse med anvendelsen af artikel 68 og 69 i forordning (EF) nr. 1782/2003. Formålet med denne fravigelse er at fastsætte en overgangsperiode med gradvis tilpasning af støtten i oksekødssektoren. Denne undtagelsesbestemmelse bør derfor begrænses til de tilfælde, hvor artikel 69 i forordning (EF) nr. 1782/2003 hovedsagelig har været anvendt til støtte af oksekødssektoren.

(4) Forordning (EF) nr. 73/2009 bør derfor ændres i overensstemmelse hermed –

UDSTEDT FØLGENDE FORORDNING:

Artikel 1

I forordning (EF) nr. 73/2009 foretages følgende ændringer:

1) Artikel 11, stk. 1, affattes således:

"1. For at sikre, at de beløb til finansiering af markedsforanstaltninger og direkte støtte under den fælles landbrugspolitik, som på nuværende tidspunkt henhører under udgiftsområde 2 i bilag I til den interinstitutionelle aftale mellem Europa-Parlamentet, Rådet og Kommissionen om budgetdisciplin og forsvarlig økonomisk forvaltning*, ligger under de årlige lofter i afgørelse 2002/929/EF, truffet af repræsentanterne for medlemsstaternes regeringer, forsamlet i Rådet den 18. november 2002, vedrørende konklusionerne fra Det Europæiske Råds møde i Bruxelles den 24.-25. oktober 2002**, skal der fastsættes en tilpasning af de direkte betalinger, når prognoserne for finansieringen af nævnte foranstaltninger under udgiftsområde 2 for et givet regnskabsår, forhøjet med de beløb, der er fastsat i artikel 190a i forordning (EF) nr. 1234/2007, og de beløb, der er fastsat i artikel 134 og 135, og de beløb, der omhandles i artikel 136 i nærværende forordning, og inden anvendelsen af den graduering, der er fastsat i artikel 7 og 10 i nærværende forordning og artikel 1, stk. 1, i forordning (EF) nr. 378/2007, viser, at ovennævnte årlige loft med en margen på 300 000 000 EUR under dette loft vil blive overskredet.

* EUT C 139 af 14.6.2006, s. 1.

** EFT L 323 af 28.11.2002, s. 48.”

2) Artikel 69, stk. 5, første afsnit, affattes således:

"Uanset stk. 4 fastsættes begrænsningen i nævnte stykke i kalenderårene 2010-2013 i de medlemsstater, der har ydet støtte vedrørende ammekøer i overensstemmelse med artikel 69 i forordning (EF) nr. 1782/2003 uden at anvende den mulighed, der er omhandlet i nævnte forordnings artikel 68, stk. 2, litra a), nr. i), og i den forbindelse anvendt mere end 50 % af de beløb, der er fastsat i henhold til artikel 69 i nævnte forordning for oksekødssektoren, til 6 % af deres nationale loft, jf. artikel 40 i nærværende forordning. I medlemsstater, hvor over 60 % af mælkeproduktionen finder sted nord for 62. breddegrad, fastsættes grænsen desuden til 10 % af deres nationale loft, jf. artikel 40 i nærværende forordning."

Artikel 2

Denne forordning træder i kraft på tredjedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den .

På Rådets vegne

Formand

FINANSIERINGSOVERSIGT | AGRI/I.1-D/95345 (HA) 6.15.2009.1 |

DATO: 29.4.2009 |

1. | BUDGETPOST: 05 03 Direkte støtte | BEVILLINGER: |

2. | FORANSTALTNINGENS BETEGNELSE: Forslag til Rådets forordning om ændring af forordning (EF) nr. 73/2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 |

3. | RETSGRUNDLAG: Artikel 37 i traktaten om oprettelse af Det Europæiske Fællesskab |

4. | FORANSTALTNINGENS FORMÅL: Der skal foretages nogle tekniske justeringer af forordning (EF) nr. 73/2009. |

5. | FINANSIELLE VIRKNINGER | 12- MÅNEDERS PERIODE (mio. EUR) | INDEVÆRENDE REGNSKABSÅR [n] (mio. EUR) | FØLGENDE REGNSKABSÅR [n+1] (mio. EUR) |

5.0 | UDGIFTER, SOM AFHOLDES - OVER EU-BUDGETTET (RESTITUTIONER/INTERVENTIONER) - OVER NATIONALE BUDGETTER - AF ANDRE |

5.1 | INDTÆGTER - EU's EGNE INDTÆGTER (AFGIFTER/TOLD) - NATIONALE KILDER |

[n+2] | [n+3] | [n+4] |

5.0.1 | UDGIFTSOVERSLAG | 5.0.1 |

5.1.1 | INDTÆGTSOVERSLAG | 5.1.1 |

5.2 | BEREGNINGSMÅDE: |

6.0 | ER FINANSIERING MULIG OVER DE BEVILLINGER, DER PÅ DET LØBENDE BUDGET ER OPFØRT UNDER DET RELEVANTE KAPITEL? | JA NEJ |

6.1 | ER FINANSIERING MULIG VED OVERFØRSEL MELLEM KAPITLER PÅ LØBENDE BUDGET? | JA NEJ |

6.2 | ER ET TILLÆGSBUDGET NØDVENDIGT? | JA NEJ |

6.3 | BEVILLINGER TIL OPFØRELSE PÅ KOMMENDE BUDGETTER? | JA NEJ |

BEMÆRKNINGER: Foranstaltningen medfører ikke flere udgifter for Fællesskabet. Der skal foretages en teknisk justering af beregningsformlen i artikel 11 (finansiel disciplin) for at tage hensyn til overførslerne til landdistriktsudvikling, jf. artikel 23 i Rådets forordning (EF) nr. 479/2008 og artikel 136 i Rådets forordning (EF) nr. 73/2009. Den tilpasning er allerede foretaget i artikel 12 i Rådets forordning (EF) nr. 1290/2005. Endvidere foreslås der en tilpasning af artikel 69, stk. 5, for at være i overensstemmelse med punkt 6.6 i formandskabets endelige kompromis vedrørende forslagene om sundhedstjek. |

[1] EUT C 139 af 14.6.2006, s. 1.

[2] EUT C […] af […], s. […].

[3] EUT L 30 af 31.1.2009, s. 16.

[4] EUT C 139 af 14.6.2006, s. 1.

[5] EUT L 299 af 16.11.2007, s. 1.